กสิกรฯคาดค่าเงินปีหน้ามีแนวโน้มอ่อนแตะ38บาท/เหรียญ
แบงก์กสิกรไทยชี้เงินบาทปีหน้ายังมีแนวโน้มอ่อนค่าไปที่ระดับ 38 บาท/เหรียญสหรัฐ เหตุสหรัฐมีโอกาสขยับดอกเบี้ยสูงขึ้นและอาจมีเงินทุนไหลออก
10 พ.ย. 2558

แบงก์กสิกรไทยชี้เงินบาทปีหน้ายังมีแนวโน้มอ่อนค่าไปที่ระดับ 38 บาท/เหรียญสหรัฐ เหตุสหรัฐมีโอกาสขยับดอกเบี้ยสูงขึ้นและอาจมีเงินทุนไหลออก 
นายกอบสิทธิ์ ศีลปชัย ผู้บริหารงานวิจัยเศรษฐกิจและตลาดทุน ธนาคารกสิกรไทย กล่าวในงานสัมมนา"แนวโน้มเศรษฐกิจปี2559 ปีวอก จะเฮงหรือไม่" ว่า การเคลื่อนไหวของค่าเงินบาทในช่วงที่เหลือของปีนี้น่าจะอยู่แถวๆ 35.75-36 บาท/เหรียญสหรัฐ เป็นภาพเดียวกับช่วงเดือนก.ย.ที่ผานมา ส่วนปีหน้าคาดว่าจะอ่อนค่าไปอยู่ที่ระดับ 38 บาท/เหรียญสหรัฐ เพราะมีหน้ามีปัจจัยเรื่องธนาคารกลางสหรัฐฯ(เฟด)จะขยับดอกเบี้ยขึ้นในเดือนธ.ค.ปีนี้รวมเฟดน่าจะขึ้นดอกเบี้ยอีกประมาณ 2-3 ครั้ง จากปัจจุบันที่ 0-0.25 %  และสถานการณ์เศรษฐกิจของมาเลเชียที่อาจจะมีเงินไหลออกมากเหมือนช่่วงก่อนหน้า ซึ่งอาจส่งผลให้อาจมีเงินทุนไหลออกจากประเทศตลาดเกิดใหม่(อิมเมอร์จิ้น มาร์เก็ต)รวมทั้งไทยด้วย ซึ่งเหล่านี้จะเป็นประเด็นที่น่จะทำให้เงินบาทและสกุลภูมิภาคเคลื่อนไหวในทิศทางอ่อนคาอยู่
ขณะเดียวกันปีหน้าดอกเบี้ยไทยยังขยับขึ้นยาก จากอุปสงค์หรือความต้องการใช้จ่ายที่ต่ำและเงินเฟ้อเองก็ยังต่ำ ภาวะที่เศรษฐกิจฟื้นตัวได้ต่ำกว่าศักยภาพยังน่าจะาะท้อนมาที่ค่าเงินด้วย
"เรายังมองว่าภาวะเศรษฐกิจปีหน้ายังมีแนวโน้มขยายตัวได้ขึ่นกว่าปีนี้ เพียงแต่ยังไม่ได้โตสูงมากนัก โดยปีหน้าน่าจะโต 2-3% ใกล้เคียงปีนี้ที่ 2.8%  จากการลงทุนรัฐและท่่องเที่ยว ส่วนการส่งออกปีหน้าคงกลับทาโตคงที่ที่ 0% จากปีนี้ที่ติดลบ 5% "นายกอบสิทธิ์กล่าว